“સારું કર્યું બેટા તું પાછી આવી ગઈ, પણ મારી એકવાત યાદ રાખજે, તારા પપ્પાને હવે ક્યારેય દુખ થાય એવું કઈ નાં કરતી, એ જેમ કહે એમ જ કરજે, અમે તારા મા બાપ છીએ, અમે ક્યારેય તારું ખોટું ના વિચારી શકીએ, જે કરીશું એ તારા સારા માટે જ હશે, તું અમારી એકની એક દીકરી છે, અને અમે તારા બાદ બીજું કોઈ સંતાન અમારા જીવનમાં આવવા નથી દીધું, કારણ કે, અમે તારો પ્રેમ વહેચવા નથી માંગતા, તારા પપ્પા પણ એજ કહેતા હતા કે મારી દીકરીને હું દીકરાની જેમ ઉછેરીશ, અને તારા આવવાથી જ તારા પપ્પાની પ્રગતિ થઇ હતી, ત્યારે અમે પણ માન્યું કે અમારા ઘરે સાક્ષાત લક્ષ્મીજી અવતર્યા છે.